open-index/open-wikipedia-markdown huggingface dataset:
Terung pipit

**Terung pipit**, **terung rembang** atau **terung manggul** (nama saintifik: *Solanum torvum*) adalah sejenis tumbuhan jenis terung dalam genus Solanum keluarga Solanaceae.

Tumbuhan ini bertaburan asal di kawasan Antillen di kepulauan Caribbean tersebar di kawasan-kawasan tropika seluruh dunia. Ia ditanam untuk mendapatkan buahnya yang dimakan sebagai sayur.

## Peristilahan
Tumbuhan ini dikenali dengan beberapa nama setempat dalam rantau Nusantara:
* bahasa Minangkabau: *rimbang*
* bahasa Jawa:  *cekokak*
* bahasa Sunda: *takokak*

## Botani

Batangnya berkayu liat dan berdahan banyak. Hampir semua bagian tumbuhan ini berduri, kecuali hanya buah yang ditutupi bulu halus. Daunnya berpasangan dan mudah, bergaris bentuk bujur dan berhujung tumpul; terdapat juga duri pada urat daunnya dengan ukuran daun 7–20 cm panjang dan 4–18 sm lebar.

Bunganya berjambak di hujung atau pangkal ranting yang tampak berwarna putih. Buah yang dihasilkan berupa beri.

## Pengunaan

### Sebagai bahan makanan
Buah muda tumbuhan ini boleh dimakan mentah sebagai ulam sambal tumis mahupun dimasak celur, goreng, rebus atau kari.

Masyarakat Mandailing atau Tapanuli biasanya menggunakan buah ini dalam campuran sayur daun ubi tumbuk.

### Perubatan
Air rebusan buah ini dapat meredakan kesakitan akibat sakit perut yang berterusan. Daun-daun pokok ditumbuk lumat untuk melegakan sakit kebakaran. Akarnya yang ditumbuk lumat pula dapat mengubati retak kulit pada kaki serta melegakan sakit dan pendarahan pada kebengkakan. Bahkan seluruh bahagian tumbuhan ini dapat diperah cecairnya sebagai ubat mentawarkan bisa serangga dan ular.

### Tujuan lain
Pokok terung pipit mempunyai potensi bagi membersihkan kawasan tercemar kerana ia mampu menyerap logam berat dari tanah. Bagaimanapun, pokok yang ditanam bagi tujuan ini tidak sesuai digunakan sebagai sumber makanan bagi mengelak keracunan kepada manusia yang memakannya.

## Kandungan kimia
Dalam tiap 100 g bahagian yang boleh dimakan mengandungi: air 89 g, protein 2 g, lemak 0.1 g, karbohidrat 8 g, serat 1.0 g, kalsium 50 mg, fosforus 30 mg, ferum 2 mg, vitamin A 750 I.U., vitamin B1 0.08 mg, vitamin C 80 mg.

Sesetengah jenis pokok terung pipit (dari Mexico) mengandungi alkaloid terglikosilat yang boleh digunakan bagi menghasilkan hormon steroid (Lewis et al., 1970; Maití et al., 1979), menjadikan spesies ini penting dari segi ekonomi. Selain itu setengah jenis terung pipit yang putik boleh menyebabkan gejala neurologikal dan sakit perut ("gastrointestinal" berpunca dari *solanaceous steroidal glycoalkaloids (SGAs)*.

## Galeri

Fail:YosriTerungPipit1.jpg|Buah terung pipit.
Fail:YosriTerungPipit2.jpg|Pokok terung pipit.
Fail:YosriTerungPipit4.jpg|Buah terung pipit di pokok.
Fail:Terung pipit.jpg|Terung pipit dijual bergugus
Solanum torvum at Kampung Bukit Jagong 20230629 173303.jpg|Bunga terung pipit


## Rujukan

## Pautan luar

* Profil spesies di Sistem Maklumat Biokepelbagaian Malaysia
* Profil spesies di Flora And Fauna Web, Lembaga Taman Negara Singapura
Budaya di Melaka

Di antara kebudayaan Melaka yang unik adalah:-
# Dondang sayang
# Tarian Portugis
# Nazam
# Silat Melaka
# Congkak

### Budaya Yang Tidak Dilakukan Kini
# Temasya Mandi Safar

## Kaum-kaum di Melaka

# Melayu
# Cina Melaka
# India
# Baba dan Nyonya
# Chetty atau Hindu Peranakan
# Serani
# Bawean
Sungai Peleting

**Sungai Peleting** () merupakan sebatang sungai yang terletak di Daerah Jerantut, Pahang, Malaysia. Sungai ini juga terletak di dalam Taman Negara. Sungai Peleting juga merupakan anak sungai kepada Sungai Tahan dalam lembangan Sungai Tembeling dan mengalir ke Sungai Pahang.  

## Rujukan
Holokus

**Holokus** merujuk kepada pembunuhan beramai-ramai secara sistematik yang dilakukan oleh tentera Nazi kepada beberapa kumpulan etnik, agama, nasional, dan sekular sewaktu Perang Dunia II. Ia bermula pada tahun 1941 dan diteruskan sehingga 1945. Kumpulan Yahudi merupakan sasaran utama Holokus dan pembunuhan ini dianggap oleh puak Nazi sebagai "penyelesaian terakhir kepada permasalahan kaum Yahudi". Dianggarkan enam juta orang Yahudi terkorban didalam pembunuhan beramai-ramai ini. Selain kaum Yahudi, kumpulan lain yang dibunuh termasuklah kumpulan yang dianggap tidak diperlukan atau "*undesirables*" oleh masyarakat seperti golongan Slav (seperti rakyat Poland, Russia dan lain-lain), Rroma (atau Roma), Sinti, golongan kurang berkeupayaan (pesakit mental dan/atau cacat anggota) dan golongan homoseks. Oleh sebab kekurangan rekod, agak sukar untuk menetapkan jumlah sebenar mangsa yang terkorban dalam Holokus ini tetapi dijangkakan terdapat lebih kurang 26 juta orang yang terbunuh dalam masa yang singkat.

Terdapat segolongan orang, yang dikenali sebagai "*Holocaust deniers*" (penafi Holokus). Menurut orang-orang ini, pemimpin Nazi Jerman, Adolf Hitler, tidak pernah mengarahkan pengikutnya untuk membunuh kaum Yahudi. Mereka juga mendakwa bahawa anggaran enam juta orang Yahudi terkorban adalah terlalu tinggi, dan nombor yang sebenar adalah kurang daripada sejuta.

Kegiatan Holokus dijalankan di semua tempat yang ditakluk oleh tentera Jerman sewaktu Perang Dunia II, biasanya di kem pelupusan. Satu kem ini yang paling terkenal merupakan Kem tahanan Auschwitz. Biasanya, kaum Yahudi dibawa ke sini melalui kereta api, dan dibawa ke bilik gas. Di situ, pil Zyklon B dilontarkan ke dalam bilik tersebut. Pil ini bertukar kepada gas "cyanide" yang maut. Selepas kesemua di dalam bilik gas meninggal dunia, mayat mereka dibakar.

Setelah Jerman dikalahkan oleh tentera Perikatan, ramai pemimpin Nazi Jerman didakwa di atas jenayah terhadap kaum manusia ("*crimes against humanity*"). Kebanyakan mereka didapati bersalah, walaupun mereka beritahu mahkamah bahawa mereka hanya mengikut arahan, dan digantung sampai mati. Namun, Adolf Hitler tidak dapat dihukum — beliau bunuh diri beberapa hari sebelum Jerman menyerah kalah.

## Pautan luar

* השואה on the Hebrew Wikipedia 
* **Other external links, references, and other resources are listed at [[Holocaust (resources)]]**
* H-HOLOCAUST, H-Net discussion list for librarians, scholars and advanced students
* Online documents available from the Dwight D. Eisenhower Presidential Library
* Guide to materials available at the Dwight D. Eisenhower Presidential Library
* The Wiener Library for the Study of the Holocaust & Genocide&nbsp;– The World's Oldest Holocaust Memorial Institution
* Common Questions about the Holocaust  by the United States Holocaust Memorial Museum
* The Minutes from the Wannsee Conference in English
* Stills from Soviet documentary "The Atrocities committed by German Fascists in the USSR" ((1); (2); (3))
* Slide show "Nazi Crimes in the USSR (Graphic images!)"
* Nazi Concentration and Prison Camps (1945) Nuremberg Trials Documentary
Mahkamah

**Mahkamah** (Jawi: محکمه) ialah tempat awam dan rasmi di mana seseorang mendapat penyelesaian yang adil dalam suatu perselisihan baik dalam hal sivil, buruh, administratif, dan kriminal berdasarkan undang-undang yang sedia ada (lalu turut diberi nama **pengadilan** dalam konteks pentakrifan yang abstrak). Kekuasaan melaksanakan pengadilan ini diberikan melalui suatu bidang kuasa (jurisdiksi atau yurisdiksi) yang tertakluk dalam kawasan tertentu.

Dalam negara dengan sistem *[[common law]]*, insitusi ini merupakan cara utama untuk penyelesaian perselisihan, dan umumnya dierti bahawa semua orang memiliki hak untuk membawa dakwaan sendiri ke pengadilan, malah , pihak yang tertuduh melakukan suatu jenayah memiliki hak untuk meminta perlindungan di pengadilan ini.

## Etimologi
Istilah "mahkamah" pinjaman bahasa Arab محكمة, *mahkamat* yang merupakan bentuk *ism* atau kata nama daripada pengimbuhan kata kerja حَكَمَ *ḥakama* (*`alā*) – daripada akar  – yang bermaksud "menguasai (ke atas)" atau "memerintah (ke atas)", maka kata terbitan ini dapat ditafsirkan lanjut sebagai "pertubuhan hakim/qadi menyelesaikan perbalahan [atau pertelingkahan]" (هيئة قضائية تتولى الفصل في المنازعات).

## Jenis

## Lihat juga
*Hakim
*Undang-undang
* Institusi-institusi mahkamah se-Nusantara:
** Mahkamah Brunei
** Mahkamah Indonesia
** Mahkamah Malaysia
** Mahkamah Singapura

## Rujukan

## Pautan luar
* Carta Organisasi Kehakiman dan Sistem Undang-undang di Malaysia
Dikir barat

**Dikir Barat** merupakan satu persembahan negeri Kelantan yang disampaikan secara berkumpulan. Setiap kumpulan biasanya diketuai oleh seorang Tukang karut dan Tok Juara.

Tukang karut dan Tok Juara akan mendahului nyanyian sambil berbalas-balas pantun dan diikuti oleh awak-awak sebagai suara latar dengan suara yang kuat dan lantang.

## Maklumat lanjut mengenai dikir barat

Dikir Barat adalah suatu permainan tradisional yang paling digemari oleh masyarakat Melayu di Kelantan. Ianya wujud di kalangan masyarakat biasa di kampung kampung dan pinggir bandar. Di dalam persembahan Dikir Barat terdapat satu kumpulan yang diketuai oleh seorang Tukang karut dan Tok Juara. Mereka akan mengarut sambil berbalas - balas pantun dan diikuti oleh awak awak sebagai suara latar dengan suara yang kuat dan lantang.
Dikir barat ini boleh dipersembahkan sebagai hiburan atau pun dipertandingkan. Permainan ini biasanya dimainkan oleh masyarakat di musim menuai padi dan juga di majlis perkahwinan. 

Pertandingan selalunya diadakan oleh persatuan-persatuan belia tempatan, badan-badan kerajaan ataupun orang-orang tertentu untuk mengutip wang. Dikir Barat adalah permainan yang baru jika dibandingkan dengan teater tradisional yang lain. Perkembangannya sukar diatasi kerana ianya sering menerima perubahan dari bentuk persembahannya dari masa ke semasa mengikut perkembangan zaman.

Perkataan Dikir ialah hasil dari dua kombinasi seni iaitu Dikir dan pantun atau dikir dan karut. Pengertian "Karut" itu sendiri ialah dari istilah mengarut dalam bentuk pantun atau syair. Jadi Dikir Barat, Dikir Karut, Dikir pantun dan Dikir Syair adalah sama ertinya. Walau bagaimanapun di Kelantan ianya lebih terkenal dengan Dikir Barat dan di Selatan Thai dengan Dikir Hulu.

## Pautan luar
* Dikir Barat 
* http://www.e-genius.com.my/sukan_kebudayaan03.html 
* Asal dikir barat masih dipertikai - Infomuzik
Bebola jejak

**Bebola Jejak** (*trackball*) ialah peranti input yang menjalankan tugas yang sama seperti tetikus. Prinsip operasi bebola jejak ini juga sama seperti tetikus. Rupa bebola jejak ini sama seperti tetikus apabila diterbalikkan. Bola getah berada di bahagian atas bebola jejak.

Pengguna perlu memusingkan dengan tangan bola getah yang sebesar bola snuker (*snooker*). Penuding (*pointer*) akan digerakkan pada skrin monitor. Biasanya bebola jejak akan di gunakan jika tiada ruang di atas meja untuk menggunakan tetikus.

Dulu komputer buku banyak menggunakan bebola jejak tetapi sekarang kebanyakannya telah menggunakan pad sentuh untuk menggerakkan penuding pada skrin monitor. Penuding akan bergerak mengikut bahagian pad sentuh yang disentuh oleh pengguna.

## Pautan luar
*  Ensiklokamus Teknologi Maklumat: Bebola jejak secara ringkas
Bahasa Sunda

**Bahasa Sunda** dituturkan oleh sekitar 42 juta orang dan merupakan salah satu dari rumpun bahasa Austronesia. Sesuai dengan sejarah kebudayaannya, bahasa Sunda dituturkan di sebagian besar provinsi Jawa Barat, sebagian besar wilayah Banten, dan melebar hingga batas Kali Pemali (Cipamali) di wilayah Brebes, Jawa Tengah.  

Kerana pengaruh budaya Jawa pada masa kekuasaan kerajaan Mataram-Islam, bahasa Sunda - terutama di wilayah Parahyangan - mengenal undak-usuk atau gradasi berbahasa, mulai dari bahasa halus, bahasa loma/lancaran, hingga bahasa kasar. Namun, di wilayah-wilayah pedesaan/pegunungan dan mayoritas daerah Banten, bahasa Sunda loma (bagi orang-orang daerah Bandung terdengar kasar) tetap dominan.  

Dialek (basa wewengkon) bahasa Sunda juga beragam, mulai dari dialek Sunda-Banten, hingga dialek Sunda-Jawa Tengahan yang mulai tercampur bahasa Jawa. Namun, bahasa baku yang dapat diterima oleh penutur Bahasa Sunda secara keseluruhan adalah yang berakar dari dialek Priangan, atau kerap disebut basa sakola pada masa lalu.

Di Jawa Tengah bahasa Sunda terutama dituturkan di kabupaten Cilacap. Banyak nama-nama tempat di daerah ini yang masih merupakan nama Sunda dan bukan nama Jawa seperti Dayeuh Luhur, Cimanggu dan sebagainya. Ironisnya nama Cilacap banyak yang menentang bahwa ini merupakan nama Sunda. Mereka berpendapat bahwa nama ini merupakan nama Jawa yang "disundakan". Sebab pada abad ke-19, nama ini kerap ditulis sebagai "Clacap".
Silat Kuntau Tekpi

**Seni Silat Kuntau Tekpi** ialah sejenis ilmu mempertahankan diri yang telah lama wujud di Kedah sejak kurun ke-18. Ia dipelopori oleh seorang Panglima Istana bernama Panglima Taib Bin Wan Hussin. Silat ini diajar hanya di kalangan panglima dan pengawal istana serta hulubalang bagi menentang serangan Siam dan musuh lain ketika itu.

Panglima Taib telah mewariskan ilmu ini kepada anak kandungnya bernama Allahyarhamah Siti Aminah yang dikenali dengan gelaran ‘Srikandi Kedah’. Silat ini kemudiannya diwarisi oleh anak nya Allahyarham Pakguru Tuan Haji Zainol Abidin bin Endut dan seterusnya diwarisi pula oleh anak Allahyarham iaitu A.Rani yang kini menjadi Paduka Ayahnda Guru Pertubuhan Seni Silat Kuntau Tekpi Malaysia.

Senjata utama silat ini dikenali sebagai tekpi iaitu besi bercabang tiga yang juga telah dikenali sebagai "Raja Segala Senjata" yang telah terbukti boleh mematikan segala senjata tajam.

Silat ini mempunyai kaedah buah-buah pukulan serta tangkapan yang kemas. Semua pergerakan dan tangkisan adalah sesuai dengan pergerakan fitrah diri manusia, tidak mengira peringkat umur, mahupun lelaki ataupun perempuan.

Silat ini menitikberatkan aspek mempertahankan diri sekiranya diserang tetapi akan menyerang sekiranya terdesak.

## Pengertian

**SENI** adalah satu gerak rohani yang diajar kepada peringkat menengah.

**SILAT** adalah gerak jasmani yang mana terdiri dari menangkis dan menyerang bagi mempertahankan diri.

**KUNTAU** adalah pergerakan & kaedah beladiri, yang keras dan mantap.

**TEKPI** adalah senjata melayu yang menjadi senjata rasmi silat ini.

### Matlamat

# Menghidupkan semula dan memperkenalkan pusaka bangsa Melayu yang merupakan seni kebudayaan yang hampir pupus.
# Menanam semangat cintakan seni dan budaya bangsa Melayu.
# Menghidupkan semangat Panglima dalam diri para pesilat bagi menentang segala pencerobohan.
# Untuk menjauhkan pemuda-pemudi dari melibatkan diri dalam sebarang jenayah dan maksiat.
# Menentang segala unsur-unsur berbentuk tahyul dan khurafat dan menguatkan iktikad.

### Ikrar

Tidak menderhaka kepada **Kedua Ibu-Bapa**.
Tidak menderhaka kepada **Sebarang Guru**.
Tidak menderhaka kepada **Saudara yang Tua**.
Tidak menderhaka kepada **Saudara yang Muda**.
Tidak menderhaka kepada **Saudara Seperguruan**.
Tidak  **Mencaci Sebarang Seni Silat Melayu Yang Lain**.

## Peringkat
Secara asasnya, silat ini mempunyai beberapa tangkisan serta mempunyai 21 buah asas, 21 buah kemahiran, 21 buah makanbalik, 7 pukulan tekpi 1 dan 7 pukulan tekpi 2.

# Talipinggang Putih - 21 buah asas
# Talipinggang Kuning - 21 buah meningkat
# Talipinggang Merah - 21 buah makan-balik
# Talipinggang Coklat - 14 buah tekpi 1 & 2
# Talipinggang Hitam - Buah tangkapan/kuncian peringkat tinggi
Hidrokarbon

Dalam kimia, **hidrokarbon** merupakan sebatian kimia yang mengandungi karbon (C) dan hidrogen (H). Ia semua mengandungi rangka tunjang karbon dan atom hidrogen melekat pada rangka tunjang tersebut. (Seringkali istilah ini digunakan sebagai ringkasan istilah alifatik hidrokarbon.)

Sebagai contoh, metana (gas paya) ialah hidrokarbon dengan satu atom karbon dan empat atom hidrogen: CH4. Etana ialah hidrokarbon (lebih khusus lagi, alkana) mengandungi dua atam karbon diikat dengan satu ikatan tunggal, setiap atom karbon terikat pada tiga atom hidrogen: C2H6. Propana mempunyai tiga atom karbon 'C' (C3H8) dan seterusnya (CnH2·n+2).

Hidrokarbon boleh dikelaskan kepada beberapa bahagian:

1- Hidrokarbon alifatik

2- Hidrokarbon alisiklik

3- Hidrokarbon aromatik

## Hidrokarbon Alifatik
Hidrokarbon alifatik terdiri daripada rantaian atom karbon tanpa struktur siklik. Ia sering disebut sebagai hidrokarbon rantai terbuka atau hidrokarbon asiklik.

Contoh: Alkana (propana, butana)

## Hidrokarbon Alisiklik
Hidrokarbon alisiklik atau hidrokarbon siklik terdiri daripada rantaian atom karbon dalam susunan gelang (siklik).

Contoh: Sikloaklana (siklopropana, siklobutana)

## Hidrokarbon Aromatik
Hidrokarbon aromatik merupakan kumpulan khusus sebatian siklik. Ia biasanya mempunyai gelang berahli enam yang dilukis dengan ikatan tunggal dan ikatan ganda dua yang berselang-seli.

Contoh: Benzena, naftalena

Terdapat tiga jenis asas hidrokarbon: 
# hidrokarbon harum, yang mengandungi sekurang-kurangnya satu cecincin harum (''aromatic ring'') sebagai tambahan kepada apa jua ikatan yang ia ada
# hidrokarbon tepu (''saturated hydrocarbon''), juga dikenali sebagai alkana, yang tidak mempunyai ikatan dua, tiga atau harum.
# hidrokarbon tidak tepu (''unsaturated hydrocarbon''), yang mengandungi satu atau lebih ikatan dua atau tiga antara atom karbon, yang terbahagi pula kepada:
:* alkena
:* alkuna
:* diena

Jumlah atom hidrogen dalam hidrokarbon boleh ditentukan, jika jumlah karbon diketahui, dengan menggunakan persamaan berikut:
* Alkana: C*n*H*2n+2*
* Alkena: C*n*H*2n* (dengan anggapan hanya satu dwiikatan)
* Alkuna: C*n*H*2n-2* (dengan anggapan hanya satu tiga ikatan)

Hidrokarbon cecair yang dikeluarkan dari bawah tanah dirujuk sebagai petroleum (harafiahnya "batu minyak") atau minyak mineral, sementara hidrokarbon bergas dalam tanah dikenali sebagai gas asli. Kesemuanya merupakan sumber penting bahan api dan bahan mentah sebagai stok bekalan untuk penghasilan kimia organik dan biasa terdapat di subpermukaan menggunakan peralatan geogologi petrolium.

Hidrokarbon merupakan sumber ekonomi penting kerana ia merangkumi keseluruhan sumber bahan api fosil (arang batu,petrolium, gas asli, dll.) dan bahan api bio, termasuk juga plastik, lilin, pelarut dan minyak. Dalam pencemaran bandar, komponen ini–bersama dengan NOx dan cahaya matahari–kesemuanya menyumbang kepada pembentukan ozon troposferik.
Ibu Pertiwiku

***Ibu Pertiwiku*** () ialah lagu negeri Sarawak sejak 1988 di samping penerimaan Bendera negeri sempena ulang tahun ke-25 kemasukan Sarawak dalam Persekutuan Malaysia.  

Lagu ini digubah muziknya oleh Dato' Haji Wan Othman mengiringi lirik dikarang Ismail Hassan.

## Garis Masa

## Latar Bersejarah
Sarawak telah menerima pakai 3 lagu sebelum ini: Gone Forth Beyond the Sea (Nasional), Fair Land Sarawak (Kolonial dan Negeri) dan Sarawak Bahagia (Negeri).

### ''Gone Forth Beyond the Sea''
**"Gone Forth Beyond the Sea"** ialah Lagu Kebangsaan daripada Raj Sarawak. Ia dikarang pada tahun 1872 oleh Margaret of Sarawak, sebagai penghormatan kepada Charles of Sarawak, dan digunakan sehingga Raj diserahkan kepada United Kingdom pada tahun 1946 dan menjadi koloni mahkota.

Gone forth beyond the sea
To clime... as yet unknown,
Where calls are made for thee,
To bear the sword and crown.

Advance, God speed, to save,
Creatures in jungles deep,
God's hand shall help the brave,
Tho'man's may rest in sleep,
Let Justice signalise,
And ev'..ry voice resound,
Who by the Eastern crown'd.

Tho'past and gone in light,
Thy name is still renown*d,<br>
And as a chief in might,<br>
Thy deeds are ever crown'd,<br>
Let echoing vales redound,<br>
By mountain, crag and nook,<br>
Sing loud with joyous sound,<br>
God Bless the Rajah Brooke.

=== *Fair Land Sarawak* ===

*'"Fair Land Sarawak"** ialah lagu kebangsaan Sarawak sebagai Koloni Mahkota British dari 1946 hingga 1963 dan lagu Sarawak sebagai sebuah negeri Malaysia dari 1963 hingga 1973. Lirik lagu itu disediakan oleh F.C. Ogden, manakala lagu lagu yang disediakan oleh George R.K. Freeth, adalah sama dengan lagu kebangsaan Raj Sarawak – "Gone Forth Beyond the Sea".

:Fair Land Sarawak
:We will never cease to honour thee
:and with our loyal sons
:Defend your liberty

:From your high forest hills,
:Down to the open sea
:May freedom ever reign
:Men live in unity

:Proudly our Flag flies high
:above our Country strong and free
:Long may our Peoples live
:in peace and harmony

=== Sarawak Bahagia ===


"**Sarawak Bahagia"''' (Happy Sarawak) ialah lagu negeri Sarawak dari 1973 hingga 1988. Ia merupakan lagu pertama di negeri ini yang dibawakan dalam bahasa Melayu.

## Lirik
### Versi Terkini

## Nota


## Lihat juga
* Identiti Wilayah Sarawak
*Bendera Sarawak

## Rujukan

## Pautan Luar
*
Pokok Keranji Tebal Kecil

**Pokok Keranji Tebal Kecil** merupakan sejenis tumbuhan yang terdapat di hutan  Malaysia serta di negara-negara ASEAN yang lain. Nama botaninya  *Dialium maingayi Baker*. 

## Rujukan
  

## Lihat juga
* Senarai pokok
KRI Arung Samudera

**KRI Arung Samudera** mempunyai kakitangan seramai 16 orang telah belayar mengelilingi dunia semenjak 14 April 1996. Dibawah pemerintah Major (P) Darwanto, KRI Arung Samudera telah melawat Australia, Kepulauan Chagos, Seychelles, Yemen, Arab Saudi, Mesir, Itali, Sepanyol, Perancis, Marokko, Kepulauan Karabian, Panama, 
Mexico, Hawai (USA), Jepun, Hong Kong, dan Singapura.
Cacing jantung

**Dirofilaria immitis** atau juga dikenali sebagai cacing jantung (*Heartworm*) merupakan penyakit serius bagi anjing dan kucing dan sering kali membawa maut sekiranya tidak dirawat. Cacing yang disebar melalui vektor nyamuk Anopheles, tinggal di dalam arteri pulmonari menyebabkan kerosakan kepada jantung dan paru-paru.

Dadah kelas avermectin digunakan secara meluas bagi menghalang jangkitan, tetapi *American Heartworm Society * menganggarkan sekitar 27 juta anjing di U.S. tidak dirawat. Kes Dirofilaria immitis dijumpai diseluruh 50 negeri di Amerika Syarikat dan kaji selidik yang dilakukan oleh vetnarian 2002 melapurkan 244,000 kes menunjukkan positif bagi ujian cacing jantung (*heartworm*).

## Pautan luar
* http://www.nematode.net/Species.Summaries/Dirofilaria.immitis/index.php
* http://www.google.com.my/search?hl=ms&q=Dirofilaria+&meta=
Anopheles

***Anopheles*** (**nyamuk tiruk**) merupakan salah satu genus nyamuk. Terdapat 460 spesies nyamuk Anopheles yang dikenalpasti, namun hanya 30-40 menyebarkan malaria (contoh, merupakan "vektor") secara semulajadi. *[[Anopheles gambiae]]* adalah paling terkenal akibat peranannya sebagai penyebar parasit malaria (contoh. *[[Plasmodium falciparum]]*) dalam kawasan endemik di Afrika, manakala *Anopheles sundaicus* adalah penyebar malaria di Asia.

Anopheles juga merupakan vektor bagi cacing jantung anjing *[[Dirofilaria immitis]]*.

## Pautan luar
*
Ulu Kelantan

## Sejarah Ulu Kelantan

Semasa empayar Konfederasi Patani Besar 1603, Ulu Kelantan merupakan wilayah yang merangkumi Machang hingga ke Gua Musang. Tidak seperti Kelantan Timur dan Kelantan Barat yang mempunyai raja sendiri tapi bernaung dibawah Patani, Ulu Kelantan diketuai oleh Penghulu yang bertanggungjawab langsung kepada Sultan Empayar Konfederasi Patani Besar. Keluasan wilayah Ulu Kelantan kekal sehingga ke pemerintahan Sultan Muhammad IV, Sultan Kelantan. Pada masa sekarang, Ulu Kelantan merujuk kepada tiga jajahan iaitu Gua Musang, Jeli, dan Kuala Krai dan tidak termasuk Tanah Merah dan Machang. 

## Daerah Ulu Kelantan

Daerah **Ulu Kelantan** atau juga dikenali sebagai Pentadbiran Jajahan Jeli telah bermula pada 1hb Julai 1982 sebagai sebuah jajahan kecil iaitu hasil daripada pecahan Jajahan Tanah Merah dan Kuala Krai. Pada 1hb Januari 1986, Jajahan Kecil Jeli telah dinaikkan taraf sebagai sebuah Jajahan Penuh. Sehingga hari ini Jajahan Jeli adalah sebuah jajahan yang terbaru di Negeri Kelantan.
Arise O Campatriots, Nigeria's Call Obey

**Bangkit, O saudara, sahutlah panggilan Nigeria** adalah lagu kebangsaan Nigeria dan dijadikan rasmi pada 1978.

## Lirik Melayu
Bangkitlan, O teman, sahutlah panggilan Nigeria, 
Untuk berbakti kepada pertiwi,
Dengan kasih sayang, usaha dan ketaatan.
Usaha para wira yang lalu
Kekal tidak tersia-sia.
Untuk berbakti dengan jiwa dan raga
Satu bangsa terikat dalam jalinan kemerdekaan, keamanan dan kesatuan. 

Oh Tuhan pencipta, halakan usaha murni kami
Pandu pemimpin kami kejalan yang benar
Bantu pemuda kami dengan kebenaran
Kembangkan cinta dan kebenaran
Dan hidup adil dan benar
Mencapai puncak
Membina negara yang adil dan aman.

## Lirik Inggeris
Arise, O compatriots, Nigeria's call obey 
To serve our fatherland
With love and strength and faith
The labour of our heroes past
Shall never be in vain
To serve with heart and might
One nation bound in freedom, peace and unity.

Oh God of creation, direct our noble cause
Guide our leaders right
Help our youth the truth to know
In love and honesty to grow
And living just and true
Great lofty heights attain
To build a nation where peace and justice shall reign.
Aneuk Jamee

**Suku Aneuk Jamee** adalah suku di Indonesia yang tersebar di sepanjang pantai barat daya Aceh mulai dari kabupaten Aceh Singkil, Aceh Selatan, Aceh Barat Daya, Aceh Barat dan Simeulue.  Suku ini adalah keturunan perantau Minangkabau ke Aceh dan telah berakultur dengan suku Aceh.

## Etimologi
Secara etimologi, nama "Aneuk Jamee" berasal dari bahasa Aceh yang secara harfiah berarti "anak tamu".

## Sejarah
Sejak berabad-abad lalu, pesisir barat Sumatra telah menjadi rantau tradisional bagi orang Minangkabau. Penghijrahan orang Minang ke pantai barat Aceh telah berlangsung sejak abad ke-16, pada waktu itu banyak saudagar Minang yang berdagang dengan Kesultanan Aceh. Selain berniaga, banyak orang Minang juga memperdalam pengetahuan agama mereka di Aceh. Salah satunya adalah Syeikh Burhanuddin Ulakan, seorang ulama dari Ulakan, Pariaman, Sumatera Barat. Syekh Burhanuddin pernah belajar di Aceh dari Syekh Abdurrauf Singkil dari Singkil, Aceh, yang merupakan seorang pelajar dan pengikut setia ajaran Syeikh Ahmad al-Qusyasyi Madinah. Oleh Sheikh Ahmad kedua-duanya diberi wewenang untuk menyebarkan Islam di wilayah masing-masing..

Gelombang migrasi seterusnya berlaku semasa Perang Paderi. Di mana pada masa itu banyak orang Minang menghindari pergolakan dan penjajahan Hindia Belanda.

## Penyebaran
Orang Aneuk Jamee terutama terletak di kabupaten Aceh Selatan (lebih kurang 30% dari populasi) dan sebagian kecil di kabupaten Aceh Barat Daya, Aceh Barat, Aceh Singkil dan Simeulue.

Kawasan-kawasan yang dihuni oleh suku Aneuk Jamee:

## Bahasa
Dalam perbualan harian, kelompok masyarakat ini menggunakan dialek bahasa Minangkabau dialek Aceh, atau apa yang dikenal sebagai bahasa Aneuk Jamee. Jamee adalah bahasa Minangkabau yang telah menyerap beberapa unsur dan kosa kata Bahasa Aceh. Sekarang kebanyakan orang dari suku Aneuk Jamee, terutama mereka yang tinggal di daerah yang dikuasai oleh suku Aceh, misalnya di Kabupaten Aceh Barat, umumnya juga menguasai dan menggunakan bahasa Aceh sebagai bahasa sosial harian mereka. Sementara itu, di daerah dengan populasi yang lebih banyak didominasi oleh suku Aneuk Jamee, seperti di beberapa kecamatan di Aceh Selatan dan Aceh Barat Daya, bahasa Aneuk Jamee digunakan secara lebih luas.

## Lihat pula

* Merantau

* Suku Aceh

* Suku Minangkabau

* Suku Pesisir

## Rujukan


## Pautan luar

* Menelusuri sejarah suku Aneuk Jamee

* Suku Aneuk Jamee

* Aneuk Jamee of Indonesia
Gali, Raub

Mukim Gali

**Geografi**
**Status**Mukim
**Asal nama**N/A
**Negara**
**Negeri**
**Daerah**Daerah Raub
**Mukim**Mukim Gali
**Keluasan**N/A


**Mukim Gali** merupakan pecahan kawasan pentadbiran bagi negeri Pahang. 
**Gali** merupakan sebuah mukim yang terletak di daerah Raub, Pahang, Malaysia. Salah sebuah kampung dalam mukim Gali ialah Kg. Sungai Pasu. Ketua Kampung Sungai Pasu ialah Tok Empat Shahuddin bin Salleh (telah bersara) digantikan oleh En. Zamri Maarof (tok empat muda)
 
Selain Kg Sungai Pasu, kampung-kampung yang terletak dalam mukim Gali ialah, Kampung Gali Tengah, Kampung Gali Hilir, Kampung Ulu Gali dan Kampung Pintu Padang.

Dalam Kampung Gali Tengah pula terdapat kampung-kampung kecil yang diberi nama tertentu. Antaranya ialah Tanah Bercangkul,Padang Bidara, Genting Bemban, Serdam, Kampung Panjang.

## Pentadbiran
Mukim Gali merupakan salah sebuah mukim yang terdapat dalam negeri Pahang, dan juga merupakan satu dari mukim yang terletak dalam pentadbiran Daerah Raub.

## Pautan luar
* KOD PENCAMAN LOT TANAH – Unique Parcel Identifier : UPI
Konflik

**Konflik** adalah pertembungan pandangan. Asas konflik mungkin berbeza tetapi selalu menjadi bahagian masyarakat. Asas konflik mungkin bersifat peribadi, perkauman, kelas, kasta, politik dan antarabangsa. Konflik dalam kumpulan sering berdasarkan haluan tertentu. Interaksi kelompok rutin pertama kali terganggu oleh *konflik awal*, sering disebabkan oleh perbezaan pendapat, perselisihan antara anggota, atau kekurangan sumber. Pada ketika ini, kumpulan ini tidak lagi bersatu, dan mungkin berpecah menjadi gabungan. Tempoh *peningkatan konflik* ini dalam beberapa kes mendorong ke tahap penyelesaian konflik, setelah itu kumpulan tersebut akhirnya dapat kembali ke interaksi kelompok rutin.

## Takrifan

Konflik jarang dilihat sebagai membina; namun, dalam konteks tertentu (seperti persaingan dalam sukan), tahap konflik yang sederhana dapat dilihat saling menguntungkan, memudahkan pemahaman, toleransi, pembelajaran, dan berkesan.

M. Afzalur, seorang profesor di Western Kentucky University, menyatakan bahawa tidak ada satu definisi konflik yang diterima secara universal. Dia menyatakan bahawa satu masalah adalah sama ada konflik adalah situasi atau jenis tingkah laku.

Memetik tinjauan definisi konflik organisasi pada tahun 1990 oleh Robert A. Baron, Afzalur menyatakan bahawa semua definisi konflik merangkumi kepentingan menentang yang diketahui dan proses cuba menghentikan pandangan atau pandangan yang bertentangan. Berdasarkan itu, definisi konflik yang dicadangkan oleh Afzalur adalah "proses interaktif yang ditunjukkan dalam ketidaksesuaian, ketidaksepakatan atau ketidakcocokan dalam atau antara entiti sosial." Afzalur juga menyatakan bahawa konflik mungkin terhad kepada satu individu, yang bertentangan dalam dirinya (konflik intrapersonal). Afzalur menyenaraikan beberapa manifestasi tingkah laku konflik, bermula dengan perselisihan disusuli dengan penyalahgunaan dan gangguan verbal.

Definisi konflik lain dikemukakan oleh Michael Nicholson, profesor Perhubungan Dalaman di University of Sussex, yang mendefinisikannya sebagai aktiviti yang berlaku ketika makhluk (individu atau kumpulan) sedar ingin melakukan tindakan yang tidak konsisten mengenai kehendak mereka, keperluan atau kewajipan. Konflik adalah peningkatan perselisihan, yang merupakan prasyarat umum, dan dicirikan oleh adanya tingkah laku konflik, apabila makhluk-makhluk itu secara aktif berusaha untuk merosakkan satu sama lain.

## Rujukan
Gunung Palung

**Gunung Palung** ialah sebuah gunung yang terletak di daerah Kabupaten Kayong Utara, Kalimantan Barat, Indonesia dengan ketinggian sebanyak 1,116 m.

## Lihat juga
* Senarai gunung di Indonesia
Gegar penghujung

**Gegar penghujung** atau **kejutan lanjur** merupakan gempa yang terjadi setelah datangnya satu gempa bumi besar.  Lanjur bererti yang kedua, ketiga, dan seterusnya. Ia berlaku di kawasan yang sama dengan gempa bumi pertama, dan berlaku kerana batu-batuan yang baru berubah masih belum tetap kedudukannya.

## Lihat juga
* Kejutan depan

## Rujukan
Kaum

**Kaum** atau **ras** ialah sekelompok manusia berdasarkan kualiti fizikal atau sosial yang dikongsi ke dalam kategori yang umumnya dilihat berbeza oleh masyarakat. Istilah ini pertama kali digunakan untuk merujuk kepada penutur bahasa umum dan kemudian untuk menunjukkan hubungan nasional. Menjelang abad ke-17 istilah ini mula merujuk kepada sifat fizikal (fenotipikal). Ilmu pengetahuan moden menganggap kaum sebagai konstruk sosial, identiti yang diberikan berdasarkan peraturan yang dibuat oleh masyarakat. Walaupun sebahagiannya berdasarkan kesamaan fizikal dalam kumpulan, kaum tidak mempunyai makna fizikal atau biologi yang wujud.

Konsep sosial dan kumpulan kaum berbeza-beza dari masa ke masa, sering melibatkan taksonomi rakyat yang menentukan jenis individu yang penting berdasarkan sifat yang dirasakan. Hari ini, para saintis menganggap esensialisme biologi seperti itu kuno, dan secara amnya tidak menggalakkan penjelasan perkauman untuk pembezaan kolektif dalam sifat fizikal dan tingkah laku.

Walaupun terdapat kesepakatan ilmiah yang luas bahawa konsep kaum oleh enssensialisme dan tipologi tidak dapat dipertahankan, para saintis di seluruh dunia terus berkonsepkan kaum dengan cara yang berbeza-beza. Walaupun sebilangan penyelidik terus menggunakan konsep kaum untuk membuat perbezaan antara set kabur bagi tingkah laku atau perbezaan tingkah laku yang dapat dilihat, komuniti saintifik yang lain menunjukkan bahawa idea kaum secara semula jadi naif atau terlalu mudah. Masih ada yang berpendapat bahawa, di antara manusia, kaum tidak mempunyai makna taksonomi kerana semua manusia hidup tergolong dalam subspesies yang sama, *[[Homo sapiens sapiens]]*.

Sejak separuh kedua abad ke-20, perkaitan kaum dengan teori perkauman saintifik yang tidak bertanggungjawab telah menyumbang kepada istilah kaum menjadi semakin dilihat sebahagian besarnya sebagai sistem pengkelasan pseudosaintifik. Walaupun masih digunakan dalam konteks umum, kaum sering digantikan oleh istilah yang kurang samar-samar: *[[populasi]]*, *[[orang]]*, *[[kumpulan etnik]]*, atau *[[komuniti]]*, bergantung pada konteks.

## Rujukan

## Lihat juga
* bangsa
* etnik
* Senarai Kelompok Etnik
Naga (nyahkekaburan)

**Naga** merupakan makhluk mitologi yang besar dan berkuasa, selain itu, naga mungkin merujuk kepada:

Dalam **mitos**:
* Nāga dalam mitos Hindu/Buddha
* Naga Cina dalam mitos Asia Timur
* Naga Eropah dalam mitos Barat
* Naga Parsi (Azhi Dhaka)

**Makhluk hidup** yang dinamakan sempena naga kuno:
* Biawak Komodo (*Varanus komodoensis*).
* Sejenis biawak kecil di Australia, keluarga Agamidae.

**Lain-lain**:
* Tarian Naga, sejenis tarian kebudayaan oleh masyarakat Cina.
* Buah naga, sejenis buah dalam genus *[[Hylocercus]]*.
* Perahu Naga, sejenis perahu panjang.
* Mutiara Naga, manga *Dragon Ball*.
Naga Parsi

**Azhi Dhaka** merupakan satu simbol kejahatan di dalam teks dan mitos Zoroastrianisme, yang mana ia merupakan salah satu subordinat Angra Mainyu. Nama lain **Azhi Dhaka** ialah Azi Dahak, Dahaka atau Dahak.

Azhi Dhaka digambarkan sebagai berkepala tiga dan kelihatan seperti Naga. Ia dikatakan mempunyai seribu jenis deria dan memakan binatang-binatang berbisa seperti ular, kala jengking dan binatang-binatang berbisa yang lain. Ia juga dikatakan berupaya mengawal cuaca dan penyakit. Naga ini diceritakan tewas di tangan Thraetaona, tetapi tidak boleh dibunuh. Sebaliknya, ia dipenjara dan digarikan di Gunung Damavand. Mengikut lagenda, Azhi Dhaka akan berjaya melepaskan diri sebagai sebahagian daripada bencana Zoroastrian. Ia juga dikatakan akan membunuh satu-per-tiga manusia sebelum dibunuh oleh Keresaspa

## Pautan luar

* Discussion of ''Az'' at Encyclopdia Iranica
*A king's book of kings: the Shah-nameh of Shah Tahmasp, an exhibition catalog from The Metropolitan Museum of Art (fully available online as PDF), which contains material on Zahhak
Marcus Antonius

:*Untuk orang lain yang juga bernama Marcus Antonius, lihat [[Marcus Antonius (nyahkekaburan)]]*.

**Marcus [[Antonius]]** (kk 83 SM-30 SM; bahasa Inggeris: **Mark Antony**) merupakan ahli politik dan jeneral Rom. Beliau merupakan penyokong penting Julius Caesar sebagai jeneral dan pentadbir. Selepas kejadian pembunuhan Julius Caesar, Antonius bergabung kuasa dengan Octavianus dan Lepidus untuk membentuk Pemerintahan Bertiga yang kedua. Pemerintahan Bertiga itu berakhir pada 33 SM dan Antonius membunuh diri bersama Cleopatra.
Pengkalan Chepa

**Pengkalan Chepa** (, lebih dekenali sekitar negeri Kelantan sebagai **P.C**) merupakan sebuah bandar satelit yang terletak di kawasan Kemumin, di jajahan daerah Kota Bharu, Kelantan, Malaysia. Pengkalan Chepa terkenal dengan hab penerbangan kedua tersibuk di Malaysia juga pendidikan dan kawasan perindustrian utama di negeri Kelantan dan juga terletak Maktab Pendidikan Guru,Ibu Pejabat Polis Kota Bharu,Markas Tentera,Polis PGA dan Juga Agensi Anti Dadah Kebangsaan semuanya terletak di sini. Lapangan terbang negeri Kelantan iaitu Lapangan Terbang Sultan Ismail Petra juga terletak di sini.

Pengkalan Chepa juga dikenali sebagai tempat pendaratan Tentera Jepun semasa Perang Dunia kedua iaitu di Pantai Pak Amat. Ahli Parlimen Pengkalan Chepa (P.20) ialah Y.B. Datuk Ahmad Marzuk Shaary daripada Parti PAS. Parlimen Pengkalan Chepa mempunyai tiga Dewan Undangan Negeri iaitu Cempaka, Kijang dan Panchor.

Tempat ini dikenali sebagai perhentian orang Cam yang pernah menduduki kerajaan Campa ( *Cepa*) dalam rantau Indochina yang berhijrah menuju ke negeri ini untuk pelbagai tujuan selama berabad-abad.

## Pendidikan
Terdapat beberapa kolej dan sekolah di Pengkalan Chepa:
*Maahad Muhammadi Lelaki
*Sekolah Menengah Sains Tengku Muhammad Faris Petra
*Maktab Rendah Sains MARA Pengkalan Chepa
*Maahad Sains Tok Guru 
*Maktab Perguruan Kota Bharu
*Sekolah Menengah Kebangsaan Pengkalan Chepa 1
*Sekolah Menengah Kebangsaan Pengkalan Chepa 2
*Sekolah Menengah Teknik Pengkalan Chepa
*Sekolah Kebangsaan Dato' Hashim (1)
*Sekolah Kebangsaan Dato' Hashim (2)
*Sekolah Kebangsaan Pengkalan Chepa
*Sekolah Kebangsaan Kem Pengkalan Chepa

Kolej
*Universiti Malaysia Kelantan
*Kolej Teknologi darulnaim
*Kolej Poly-Tech MARA
*Kolej Vokasional Pengkalan Chepa

## Rujukan
Gallic

**Gallic** merujuk kepada:

*Gallic*, dipetik dari nama Gaul, jajahan silam Rom, menggambarkan tradisi kebudayaan dan ciri-ciri kebangsaan kawasan dan negara pertuturan Perancis, sebagaimana Hispanic lambang bagi dunia penutur Hispanic, Anglo-Saxon bagi penutur Anglophone, dan Lusitanic bagi penutur Lusophone. Sebagaimana istilah lain, Gallic, sebagai istilah budaya-linguistik, diterapkan kepada bangsa dan ethnik.  Kawasan Gallic penting termasuk Perancis, Wallonia, Haiti, dan Quebec.

Sementara *Gallic* digunakan sebagai istilah budaya-linguistik, ia juga sinonim bagi Celtic, kerana Gaul merupakan pusat bagi kebudayaan Celtic.
Oppidum

Empire Rom mentakrifkan **oppidum** (jamak: oppida) sebagai Latin bagi penempatan utama dalam sebarang daerah pentadbiran.

Julius Caesar mengambarkan penempatan zaman Besi yang lebih besar yang dijumpainya di Gaul sebagai *oppida* dan istilah tersebut digunakan sekarang bagi menggambarkan bandar besar sebelum era Rom yang wujud merata-rata tempat di Eropah Tengah dan Barat. Kebanyakan oppida berkembang dari kota bukit walaupun bukan kesemuanya mempunyai fungsi pertahanan penting. Oppida dikelilingi oleh tembok tanah dikenali sebagai oppida tertutup.

Pembangunan oppida merupakan mercu tanda bagi kemajuan kontinent kerana ia merupakan penempatan besar pertama di utara laut Mediterranean yang boleh dianggap bandar sebenar. Caesar menegaskan bahawa setiap puak Gaul boleh mempunyai beberapa oppida tetapi ia tidak sama penting, kemungkinannya menggambarkan satu bentuk hierarki.

Di daerah yang ditakluk, orang-orang Rom menggunakan infrastruktur oppida untuk mentakbir empire dan kebanyakannya bertukar menjadi bandar Rom sepenuhnya. Ini seringkali termasuk pertukaran lokasi dari puncak bukit ke dataran.

Contoh oppida:
*Bibracte (Mont Beuvray), Perancis
*Manching, Jerman
*Stradonice, Bohemia
*Basel-Münsterhügel, Switzerland
*Traprain Law, Scotland

## Bacaan lanjut
*John Collis, Oppida, earliest towns north of the Alps (Sheffield 1984).
British

**British** merujuk kepada:

## Tempat
* United Kingdom, negara berdaulat
** Kerajaan Great Britain (1707–1800)
** United Kingdom of Great Britain and Ireland (1801–1922)
* Great Britain, pulau

## Orang dan melayu

 
* British people, nationals or natives of the United Kingdom
** Britishness, the British identity and common culture
* British English, the English language as spoken and written in Great Britain or, more broadly, throughout the British Isles
* Celtic Britons, an ancient ethno-linguistic group
* Brittonic languages, a branch of the Insular Celtic language family (formerly called British)
** Common Brittonic, an ancient language
** Welsh language, spoken natively in Wales
* British nationality law

## See also
* Terminology of the British Isles
* Alternative names for the British
* English (disambiguation)
* Britannic (disambiguation)
* British Isles
* Brit (disambiguation)
* Briton (disambiguation)
* Britain (disambiguation)
* Great Britain (disambiguation)
* United Kingdom (disambiguation)
* 
*
Politik Indonesia

Indonesia merupakan sebuah republik demokrasi dengan sistem berpresiden. Dalam sistem **politik Indonesia**, presiden merupakan ketua negara dan ketua kerajaan serentak, selain panglima besar Tentera Nasional Indonesia. Perlembagaan Indonesia menetapkan pembahagian kuasa antara eksekutif, legislatif dan kehakiman. Kerajaan mempunyai kuasa eksekutif. Kuasa legislatif dimiliki bersama oleh kerajaan dan Dewan Perwakilan Rakyat. Sistem kehakiman pula bebas dari eksekutif dan legislatif.

## Lihat juga

*Daftar Kabinet Indonesia
*Daftar Presiden Indonesia
*Garuda Pancasila
*Hubungan luar negeri Indonesia
*Parti-parti politik Indonesia
*Perlembagaan Republik Indonesia 1945
*Pilihan raya umum di Indonesia
Karma

Menurut ajaran Buddha, undang-undang **karma**, menyatakan: `bagi setiap peristiwa yang berlaku, akan disusuli oleh peristiwa yang lain yang berlaku akibat peristiwa pertama, dan peristiwa kedua ini akan membawa nikmat atau sebaliknya bergantung kepada kepada sebab musabab peristiwa pertama.' Sekiranya peristiwa pertama berlaku bukan disebabkan nafsu, kerakusan dan sifat-sifat yang buruk maka pembuatnya akan mendapat kenikmatan dan kebahagiaan. Manakala jika peristiwa pertama adalah disebabkan nafsu dan segala sifat yang buruk, maka pembuatnya akan menerima padah. 

Menurut *[[Upanishads|Chandogya Upanishad]]* salah satu kitab di dalam agama Hindu, doktrin karma menyebut bahawa mereka yang bersifat terpuji akan dimasukkan kedalam rahim baik kaum *Brahmin, Kshatriya*, atau *Vaisya*; tetapi mereka yang bersifat tercela akan masuk ke dalam rahim busuk seekor anjing atau kinzir.

Dengan kata lain, setiap manusia harus bertanggungjawab atas segala yang dilakukan dan akan menerima balasannya yang setimpal.
Gunung Sinai

**Gunung Sinai** ( **') ialah sebuah gunung yang terletak di [[Semenanjung Sinai]], laluan antara tanah [[Mesir]] ke kawasan [[Semenanjung Arab]] dan [[Mesopotamia]]. Gunung setinggi 2,285 meter ini turut dikenali dengan nama **Jabal Musa** ( **'; Arab Mesir: ****, Gunung Nabi Musa). Di sinilah tempat Nabi Musa a.s. menerima wahyu secara langsung daripada Allah SWT (Sepuluh Rukun).

## Lihat juga
* Jebel Musa di Maghribi

## Nota
12 Rabiulawal

**12 Rabiul Awal** merupakan hari ke-70 dalam Takwim Hijrah dan tarikh kelahiran Rasulullah Nabi Muhammad s.a.w. dalam Tahun Gajah. Hari kelahiran ini juga disebut dengan "Maulud", namun sebahagian besar orang menyebutnya dengan "Maulid".

Di Malaysia, Hari Maulud Nabi merupakan hari kelepasan am.

## Peristiwa
* Ketibaan Nabi Muhammad dan pengikut baginda ke Yathrib (Madinah).
* Hari keputeraan Nabi Muhammad s.a.w.
* Hari kewafatan Nabi Muhammad s.a.w.
Arak

**Arak** atau **ciu** () minuman yang meruap dan keras baunya kerana mengandungi etanol, sejenis alkohol yang menyebabkan rasa mabuk meringankan badan. **Minuman keras** ini umum terhasil dari penapaian gula dari lumatan pejal mentah termasuk dari bijirin (tuak), buah pokok (wain) dan lain-lain (''rum'' berasaskan tebu, vodka berasaskan kentang) atau air larutan (*[[madawa|madhava]]* berasaskan madu).

Minuman keras di Nusantara terkenal berakam dalam manuskrip Jawa kuno di zaman dahulu terbahagi kepada ''beram'' berasaskan bijirin seperti padi dan sekoi, dan *kinca* berasaskan sari buah (di Mataram). Arak merupakan pinjaman  yang difahamkan bermaksud "peluh" - nama ini pada asalnya merujuk kepada suatu minuman beralkohol khusus daripada anggur dan jintan manis didapati di kawasan Syam. Nama ini turut dibawa kepada minuman keras sulingan terhasil di Hindia Timur Belanda dan nira kelapa, tebu atau beras melalui bentuk *arrack*, Indonesia lebih mengaitkan nama "arak" itu kepada minuman sebegini.

## Penggunaan
Di sesetengah negara benua Eropah, arak kerap digunakan sebagai penghangat bagi tubuh lagi-lagi semasa musim sejuk kerana kemampuan ia melancarkan peredaran darah melalui peluasan pembuluh darah. Di samping itu, ia juga dipercayai boleh mengekalkan kesihatan.

### Sebagai sampingan makanan
Dalam masakan sesetengah masyarakat Barat, suatu minuman arak khusus lazim dijamukan untuk beberapa tertentu:

* menggalakkan selera makan belum hidangan utama - arak jenis ini diberi nama *apéritif* serta berkencerungan kering (contoh: champagne).
* menggalakkan pencernaan selepas makan - arak ini diberi nama *digestif* (contoh: brandi, vermouth).

### Sebagai perisa
Kandungan etanol dalam arak (lagi-lagi dalam bentuk tulen) boleh melarutkan lemak dan minyak masakan. Tahap asid dalam arak-arak ini turut dipakai dengan tujuan menambahkan rasa manis atau berlauk kepada kaldu dan rendidih.

## Pandangan mengikut agama
Di dalam Islam hukum meminumnya adalah haram di mana ia dianggap sebagau suatu minuman "kemegahan" bagi orang-orang fasik, kafir dan munafik.

Sesetengah mazhab Kristian dan Buddha, mengharamkan pengambilan arak. Di kebanyakan negara, penjualannya diharamkan kepada kanak-kanak kerana ia membahayakan fizikal pada usia muda

## Lihat juga
* Arak dalam Islam

## Rujukan
Jusuf Kalla

(lahir 15 Mei 1942) adalah seorang ahli politik Indonesia yang merupakan Naib Presiden Indonesia ke-10 (2004-2009) dan Pengerusi Parti Golkar dalam tempoh yang sama. Dia tidak berjaya sebagai calon presiden Golkar dalam pilihan raya presiden Indonesia 2009. Sejak 2009 Kalla berkhidmat sebagai Pengerusi Palang Merah Indonesia.

## Lihat juga

*Senarai Naib Presiden Indonesia

## Rujukan

## Pautan luar

* Profil di TokohIndonesia 
*
Vasco da Gama

**Vasco da Gama** (kk. 1469–24 Disember 1524; ) ialah penjelajah Portugis yang merupakan orang pertama belayar secara langsung dari Eropah ke India.
Muslim dari Andalusia/Spanyol telah sampai di Ceraman Keralla India dan membina masjid  tahun 629M. Lebih awal dari Vasco.

## Kehidupan
Semenjak awal abad ke-15, sekolah ilmu pandu arah Henry si Ahli Pelayaran telah mengembangkan pengetahuan Portugis mengenai pesisiran Afrika. Semenjak 1460an, matlamat untuk mengelilingi bahagian selatan semenanjung dan mendapatkan laluan lebih mudah kekayaan India (terutamanya lada hitam dan rempah lain-lain) melalui laluan laut yang lebih boleh diharap berbanding laluan darat yang lebih mahal dan berbahaya. De Gama terima tentangan hebat ketika di selatan India namun beliau masih dapat bolot kekayaan rempah disitu. Beliau turut dibantu anak beliau ketika penjajahan di India.

Da Gama dilahirkan di Sines. Dia hampir mencecah 30 tahun ketika rancangan jangka panjang ini membuahkan hasil. Bartolomeu Dias telah pulang dari mengelilingi Tanjung Harapan dan mengembara sejauh Sungai Fish di Afrika Selatan moden, sementara Pero da Covilhã di India telah menjelajah jauh ke arah selatan yang mengasingkan antara dua subbenua dan akhir penjelajahan. Ia hanya tinggal bagi dua bahagian dirangkaikan sebagai satu perjalanan.

## Rujukan
Sekolah Menengah Kebangsaan Pulau Nyior

**Sekolah Menengah Kebangsaan Pulau Nyior** atau nama ringkasnya *SMK Pulau Nyior*, merupakan sebuah sekolah menengah kebangsaan yang terletak di Jalan Kodiang, jitra, Kedah.

Pada 2009, Sekolah Menengah Kebangsaan Pulau Nyior memiliki 844 pelajar lelaki dan 893 pelajar perempuan, menjadikan jumlah keseluruhan murid seramai 1737 orang. Ia mempunyai seramai 122 orang guru.2009

Cikgu tor geok hwa

## Pencapaian

## Alamat
:Sekolah Menengah Kebangsaan Pulau Nyior
:Jalan Kodiang 
:06000, Jitra
:Kedah, Malaysia
:Telefon = 604-9291288
:Faks    = 604-9291288

## Rujukan


## Pautan luar
* Sekolah Menengah Kebangsaan Pulau Nyior
* Facebook Sekolah Menengah Kebangsaan Pulau Nyior
Kesh

**Kesh** ialah tradisi menyimpan rambut panjang tanpa digunting bagi penganut Sikh. Menurut Guru Gobind Singh, ia adalah penting kerana ia mengingatkan setiap penganut Sikh untuk menjaga setiap yang diberi kepada Tuhan dan tidak menafikan perkara semulajadi seperti pertumbuhan rambut. Bagi penganut agama Sikh, Kesh ialah tradisi yang terpenting di antara lima K yang lain.

Rambut yang disimpan panjang ini dijaga rapi dengan menggunakan suatu sikat kayu khas bernama 'kanga' atau 'kangha' serta ditutup dalam sehelai serban.

## Pautan luar
* 'Hail Hair' karya Dr Birendra Kaur di All About Sikhs
* PDF mengenai 5 K daripada laman Sikhnet